1. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.) Αριθ. 417/1 της 11 Ιαν./14 Φεβρ. 2007 (ΦΕΚ Β΄183) Κανονισμός Απόδοσης στην Ελληνική Επιτροπή Ατομικής Ενέργειας Ετήσιου Τέλους Εγκατάστασης και Λειτουργίας Κατασκευών Κεραιών. Έχοντας υπόψη: α. το ν. 3431/2006 «Περί ηλεκτρονικών επικοινωνιών και άλλες διατάξεις» (ΦΕΚ 13/Α΄/3.3.2006) και ιδίως το Άρθρο 31 παρ. 2 και 5. β. την υπ’ αριθμ. 53571/3839 κοινή υπουργική απόφαση «Μέτρα Προφύλαξης του κοινού από τη λειτουργία κεραιών εγκατεστημένων στην ξηρά» (ΦΕΚ 1105/Β/6.9.2000), γ. τη σύμφωνη γνώμη της Ελληνικής Επιτροπής Ατομικής Ενέργειας, η οποία παρεσχέθη με το υπ’ αριθμ. Π/411/400/28.12.2006 έγγραφο αυτής. δ. το γεγονός ότι από τις διατάξεις του παρόντος κανονισμού δεν επιβαρύνεται ο κρατικός προϋπολογισμός, αποφασίζει: Άρθρο 1 Σκοπός και Πεδίο Εφαρμογής 1. Ο παρών κανονισμός καθορίζει τη διαδικασία είσπραξης από την ΕΕΤΤ και απόδοσης στην Ελληνική Επιτροπή Ατομικής Ενέργειας (εφεξής ΕΕΑΕ) ετησίου τέλους για την εγκατάσταση και λειτουργία κάθε κατασκευής κεραίας που χρησιμοποιείται για την παροχή δικτύων ή/και υπηρεσιών ηλεκτρονικών επικοινωνιών και για την οποία έχει χορηγηθεί άδεια κατασκευής κεραίας και είναι καταγεγραμμένη στο Εθνικό Μητρώο Κεραιών που τηρεί η ΕΕΤΤ. 2. Στο πεδίο εφαρμογής του παρόντος κανονισμού εμπίπτουν και οι κατασκευές κεραιών του Άρθρου 70, παρ.1, εδάφιο β), του ν. 3431/2006. 3. Στον παρόντα κανονισμό δεν εμπίπτουν: α. οι κατασκευές κεραιών που είναι μέρος κρατικών δικτύων ηλεκτρονικών επικοινωνιών, δικτύων της υπηρεσίας ραδιοερασιτέχνη, της υπηρεσίας ραδιοερασιτέχνη μέσω δορυφόρου και δικτύων που χρησιμοποιούνται αποκλειστικά για πειραματικούς ή ερευνητικούς σκοπούς και για επίδειξη.  β. οι κατασκευές κεραιών που εξαιρούνται από τη διαδικασία αδειοδότησης σύμφωνα με την εκάστοτε ισχύουσα νομοθεσία. γ. οι κατασκευές κεραιών μόνο λήψης. Άρθρο 2 Ορισμοί Ισχύουν οι ορισμοί του ν. 2801/2000 και οι ορισμοί του ν. 3431/2006. Σε περίπτωση που κάποιος από τους ορισμούς που χρησιμοποιούνται στο παρόντα Κανονισμό δεν αναφέρεται στους εν λόγω Νόμους, η αντίστοιχη λέξη ή φράση ερμηνεύεται σύμφωνα με όσα ορίζονται στο δευτερογενές δίκαιο της Ευρωπαϊκής Ένωσης και αν δεν υπάρχει εκεί σύμφωνα με τα όσα ορίζονται στον Διεθνή Κανονισμό Ραδιοεπικοινωνιών Άρθρο 3 Υπόχρεοι Υπόχρεοι στην καταβολή Ετήσιου Τέλους Εγκατάστασης και Λειτουργίας Κατασκευών Κεραιών, είναι οι κάτοχοι των κατασκευών κεραιών του Άρθρου 1 του παρόντος. (Μετά τη σελ. 730) Σελ. 751 Τεύχος     Σελ.      Τέλη Εγκατάστασης - Λειτουργίας Κεραιών 22.Μ.β.1 Άρθρο 4 Καθορισμός και καταβολή τελών 1. Κάθε αρχή του έτους και ως την 31η Ιανουαρίου, η ΕΕΤΤ καταρτίζει κατάλογο με τις αδειοδοτημένες έως 31 Δεκεμβρίου του προηγούμενου έτους κατασκευές κεραιών που είναι καταγεγραμμένες στο Εθνικό Μητρώο Κεραιών σύμφωνα με το Άρθρο 1 του παρόντος και τον γνωστοποιεί στην Ελληνική Επιτροπή Ατομικής Ενέργειας (Ε.Ε.Α.Ε).  2. Βάσει αυτού του καταλόγου υπολογίζεται το ύψος του ετησίου τέλους που θα καταβάλει κάθε κάτοχος κατασκευής κεραίας σύμφωνα με τον τύπο: Ετήσιο Τέλος = αριθμός κεραιών x 200 € 3. Η ΕΕΤΤ γνωστοποιεί σε κάθε κάτοχο τον κατάλογο με τις κατασκευές κεραίας που του ανήκουν και που είναι καταγεγραμμένες στο Εθνικό Μητρώο Κεραιών καθώς και το ετήσιο τέλος που θα πρέπει να καταβάλλει με την έκδοση έως την 30η Απριλίου έκαστου έτους σχετικού ειδοποιητηρίου - λογαριασμού οφειλής Τελών. 4. Τα τέλη Εγκατάστασης και Λειτουργίας Κατασκευών Κεραιών καταβάλλονται εντός μηνός από την ημερομηνία του ως άνω ειδοποιητηρίου - λογαριασμού Τελών. Τα οφειλόμενα ποσά θα κατατίθενται σε τραπεζικό λογαριασμό της ΕΕΤΤ σύμφωνα με τις εκάστοτε οδηγίες που θα αναγράφονται στο ειδοποιητήριο-λογαριασμό Τελών. Εντός του πρώτου δεκαπενθημέρου από την παρέλευση της ως άνω προθεσμίας (δηλ. έως την 15η Ιουνίου εκάστου έτους) η ΕΕΤΤ θα αποδίδει στην ΕΕΑΕ το συνολικό ποσό που θα έχει εισπραχθεί από τους υπόχρεους. Η απόδοση θα γίνεται με πίστωση τραπεζικού λογαριασμού της ΕΕΑΕ.  5. Σε περιπτώσεις υπόχρεων που δεν καταβάλλουν τα οφειλόμενα Τέλη ή αποδίδουν εκπρόθεσμα το ετήσιο τέλος, η ΕΕΤΤ προβαίνει στις νόμιμες διαδικασίες είσπραξής τους στις οποίες συμπεριλαμβάνεται και η διαδικασία του Κώδικα Είσπραξης Δημοσίων Εσόδων. Στις περιπτώσεις αυτές η ΕΕΤΤ αποδίδει στην ΕΕΑΕ τα σχετικά ποσά που θα εισπραχθούν, προσαυξημένα με τους εισπραχθέντες τόκους υπερημερίας, νομίμως υπολογιζομένους, αφαιρουμένων των εξόδων της διαδικασίας εισπράξεως μέσω ΚΕΔΕ. Η απόδοση γίνεται συνολικά στο τέλος Σεπτεμβρίου και το τέλος Δεκεμβρίου κάθε έτους. Σελ. 752 Τεύχος     Σελ.      Άρθρο 5 Κυρώσεις 1. Εάν ο κάτοχος αδειοδοτημένης κατασκευής κεραίας δεν καταβάλλει εντός της οριζομένης προθεσμίας στην ΕΕΤΤ το ετήσιο τέλος ύψους 200 ευρώ για την εγκατάσταση και λειτουργία της κατασκευής κεραίας του, η ΕΕΤΤ επιβάλλει σε αυτόν τις διοικητικές κυρώσεις που προβλέπονται στο άρθρο 63 του ν. 3431/2006. 2. Σε περίπτωση επιβολής κατά την παράγραφο 1 του παρόντος άρθρου προστίμου, το ως άνω εισπράττεται στο όνομα και για λογαριασμό της Ε.Ε.Τ.Τ. ενώ παρακρατείται εξ αυτού ποσό ύψους 200 ευρώ που αποδίδεται στην Ε.Ε.Α.Ε. Άρθρο 6 Μεταβατική Διάταξη Εντός ενός (1) μηνός από την ημερομηνία δημοσίευσης του παρόντος Κανονισμού στην ΕτΚ, η ΕΕΤΤ αποστέλλει στην ΕΕΑΕ κατάλογο με τις κατασκευές κεραιών, όπως αυτές ορίζονται στο άρθρο 1 του παρόντος Κανονισμού. Άρθρο 7 Έναρξη Ισχύος Η ισχύς του παρόντος Κανονισμού άρχεται από τη δημοσίευσή του στην Εφημερίδα της Κυβερνήσεως. 22.Μ.β.1 Τέλη Εγκατάστασης - Λειτουργίας Κεραιών 